**Kezdőrúgás szabályzat**

**A kezdőrúgás előnyei:**

* a kezdőrúgóé az első labdaérintés,
* a kezdőrúgónak lehetősége van, hogy a kedvenc KBSC játékosának passzoljon,
* fotók a kezdőrúgásról
* ajándék dedikált szurkolói sál
* két tiszteletjegy a mérkőzésre

**Kezdőrúgásra való jelentkezés menete**

Jelentkezés emailben a titkarsag@kbsc.hu címre. A kiválasztott mérkőzés kezdőrúgását legkésőbb a találkozót megelőző 3 munkanappal lehet igényelni!

**A levélnek az alábbi adatokat kell tartalmaznia:**

* A mérkőzésben résztvevő csapatok neve, illetve első vagy második félidőben szeretne a kezdőrúgásra foglalni (második félidő kizárólag abban az esetben foglalható, amennyiben az első félidő esetében már visszaigazolt foglalással rendelkezünk)
* amennyiben visszajeleztünk, hogy foglalható a kiválasztott időpont: a számlázáshoz kérjük adják meg nevüket és címüket
* legkésőbb az adott mérkőzést megelőző 3 nappal szükséges az egyértelmű foglalási szándékot véglegesíteni

**A kezdőrúgással kapcsolatos fizetési és számlázási információk**

* Kiállítjuk a számlát és elküldjük a megadott email címre, ezt követően, amint az összeg beérkezik, véglegesítésre kerül.
* A kezdőrúgás első félidei díja: bruttó 60.000 Ft, azaz bruttó hatvanezer forint, a második félidei díj – amennyiben az első félidőt a korábbiakban már visszaigazoltan lefoglalták– bruttó 40 .000,- Ft, azaz bruttó negyvenezer forint.
* Visszamondásra legkésőbb a mérkőzést megelőző 3 munkanappal van lehetőség, ezt követően a kezdőrúgás díjának visszatérítése nem áll módunkban.

**A Magyar Labdarúgó szövetség szabályzata alapján a mérkőzés előtti, félidei ünnepélyes kezdőrúgások alkalmával az alábbiak szerint kell eljárni:**

* A kezdőrúgás a lehető legrövidebb idő alatt történjen meg (maximum 1 perc alatt a kezdőrúgó pályára lépésétől a pálya elhagyásáig számítva),
* a kezdőrúgás során se a labda, se a kezdőrúgó ne hagyja el a kezdőkör területét,
* a kezdőrúgás megtörténte után a kezdőrúgó a lehető legrövidebb idő alatt a középvonal mentén hagyja el a pálya területét.
* Amennyiben jelen Magyar Labdarúgó szövetség szabályzatában rögzített követelmények megsértése okán pénzbírság kerül kiszabásra, klubunk jogosult ezen pénzbírság megtérítését a követelményeket megsértő kezdőrúgótól követelni.

**A kezdőrúgáson való részvétel feltételei:**

* Kizárólag hazai szurkoló lehet kezdőrúgó, a vendég klub színeit reprezentáló ruházatot, a vendég klub címerét vagy a vendég klubra egyértelműen utaló szimbólumot nem viselhet.
* Legkésőbb egy órával a mérkőzés kezdete előtt szükséges megérkeznie a kezdőrúgónak.
* A kezdőrúgás elvégzéséhez megfelelő állapotban szükséges a megjelennie, nem megfelelő állapotnak minősül különösen, ha nyilvánvalóan alkohol, kábítószer vagy más bódító hatású szer befolyása alatt áll a kezdőrúgó. A kezdőrúgás elvégzéséhez megfelelő állapot egyéni mérlegelés tárgya, melynek jogát fenntartjuk.
* Ezen feltételek megsértése esetén a kezdőrúgás nem végezhető el és a kezdőrúgás díjának visszatérítése nem áll módunkban.

**A foglalás megküldésével kezdőrúgó a Kezdőrúgás szabályzatában foglalt rendelkezéseket elfogadja, azokat kötelező erejűnek ismeri el.**